rejauldu/bengali-wikipedia huggingface dataset:
নন্দীগ্রাম বিএমটি শিক্ষানিকেতন250x250পিক্সেল অবস্থান[ {"properties":{"title":"Nandigram Brajamohan Tewary Sikshaniketan","fill-opacity":0.5,"stroke":"#FF0000","stroke-width":3,"fill":"#606060"},"type":"ExternalData","service":"geoshape","ids":"Q124357938"}, {"properties":{"stroke-width":5,"stroke":"#FF0000","title":"Nandigram Brajamohan Tewary Sikshaniketan"},"type":"ExternalData","service":"geoline","ids":"Q124357938"}, {"type":"Feature","geometry":{"coordinates":[87.9757,22.0117],"type":"Point"},"properties":{"marker-color":"#5E74F3","title":"Nandigram Brajamohan Tewary Sikshaniketan","marker-symbol":"school"}} ] নন্দীগ্রাম, পূর্ব মেদিনীপুর, পশ্চিমবঙ্গ</br> 721631 স্থানাঙ্ক  নন্দীগ্রাম ব্রজমোহন তেয়াড়ী শিক্ষানিকেতন, নন্দীগ্রাম বিএমটি শিক্ষানিকেতন নামেও পরিচিত, একটি সরকারী  উচ্চ মাধ্যমিক বিদ্যালয় যা নন্দীগ্রাম, পূর্ব মেদিনীপুর, পশ্চিমবঙ্গ, ভারতে অবস্থিত। বিদ্যালয়টি 1912 সালে প্রতিষ্ঠিত হয়।[ উদ্ধৃতি প্রয়োজন ]  বিদ্যালয়টি পশ্চিমবঙ্গ মাধ্যমিক শিক্ষা বোর্ডের সাথে দশম  শ্রেণি পর্যন্ত শিক্ষার জন্য, একাদশ  এবং দ্বাদশ  শ্রেণীর জন্য পশ্চিমবঙ্গ উচ্চ মাধ্যমিক শিক্ষা পরিষদ এবং ভোকেশনাল শিক্ষার জন্য ওয়েস্ট বেঙ্গল স্টেট কাউন্সিল অফ টেকনিক্যাল & ভোকেশনাল এডুকেশন & স্কিল ডেভলপমেন্ট সাথে অনুমোদিত।    ইতিহাস  এই এলাকায় দুটি স্কুল রয়েছে, নন্দীগ্রাম বিএমটি শিক্ষানিকেতন শুধুমাত্র দশম  শ্রেণী পর্যন্ত ছেলেদের জন্য এবং একাদশ  এবং দ্বাদশ শ্রেণী ছেলে মেয়েদের  জন্য এবং নন্দীগ্রাম বি.এম. বালিকা উচ্চ বিদ্যালয় শুধুমাত্র দশম শ্রেণী পর্যন্ত মেয়েদের জন্য। কিন্তু 2015 সালে, কলকাতা হাইকোর্ট একটি আদেশ দেয় যে "নন্দীগ্রাম ব্রজমোহন তেয়াড়ী  শিক্ষানিকেতন বর্তমান অধিবেশন থেকে সর্বোচ্চ 100 জন শিক্ষার্থীকে ভর্তি করার অধিকারী হবে, যদি সেখানে ইচ্ছুক ছাত্রছাত্রী থাকে, এখনও ভর্তি হয়নি, যারা ভর্তি হতে চান তবে নিশ্চিত করতে হবে যে নন্দীগ্রাম ব্রজমোহন গার্লস হাই স্কুলের কোন ছাত্রী বদলির সময় সেখানে ভর্তি না হয়।    প্রতিষ্ঠা ও উন্নয়ন  এলাকার শিক্ষার শোচনীয় অবস্থার কথা স্বীকার করে, 1912 সালে, কিছু প্রবাসী এবং স্থানীয় শিক্ষা অনুরাগীরা শহরে একটি উচ্চ বিদ্যালয় প্রতিষ্ঠার চেষ্টা করেন। তাদের নিরলস প্রচেষ্টার মাধ্যমে আজকের বিএমটি শিক্ষানিকেতনের প্রথম বীজ বপন করা হয়েছিল সেই অত্যন্ত বিনম্র সূচনায়। মহিষাদলের রাজ বাহাদুর, শ্রী ব্রজমোহন তেয়াড়ী এবং শ্রী ফকিরচাঁদ দাসের মতো সহৃদয় ব্যক্তিদের জমি এবং আর্থিক অনুদানের দ্বারা এই মহৎ প্রচেষ্টা ফলপ্রসূ হয়েছিল। তারপর থেকে, বিদ্যালয়টি গর্বের সাথে বিভিন্ন প্রতিকূলতা ও বাধা অতিক্রম করে শিক্ষা প্রদান অব্যাহত রেখেছে।    হোস্টেল সুবিধা  নন্দীগ্রাম বিএমটি ওবিসি সেন্ট্রাল হোস্টেল হল নন্দীগ্রাম বিএমটি শিক্ষানিকেতনের মহিলা শিক্ষার্থীদের জন্য একটি আবাসিক সুবিধা। মহিলা শিক্ষাকে সমর্থন করার জন্য প্রতিষ্ঠিত, হোস্টেলটি প্রায় 100 ছাত্রীকে থাকার ব্যবস্থা করে।    তথ্যসূত্র   বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিলোওয়া () ভারতের মধ্য প্রদেশ রাজ্যের গওয়ালিয়র জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৬ মিটার (৭৭৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বিলোওয়া শহরের জনসংখ্যা হল ১১,৫২২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে বিলোওয়া এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ালিয়র জেলার শহর ও নগর
বিচ্ছু বাহিনী মাসুম পারভেজ রুবেল প্রযোজিত ও পরিচালিত ২০০১ সালের বাংলাদেশী মারপিটধর্মী চলচ্চিত্র। আবদুল্লাহ জহির বাবুর লেখা কাহিনী থেকে চলচ্চিত্রটির চিত্রনাট্য লিখেছেন রুবেল। এতে শ্রেষ্ঠাংশে অভিনয় করেছেন রুবেল, সিনা, শিবানী ও হুমায়ূন ফরীদি। চলচ্চিত্রটিতে একজন কুংফু শিক্ষকের তার শিষ্যদের নিয়ে তার পিতৃহত্যা প্রতিশোধ নেওয়া এবং সমাজে ঘটে যাওয়া অন্যায় প্রতিহত করার চিত্র প্রতিফলিত হয়।  চলচ্চিত্রটি ২০০১ সালের ২৬শে আগস্ট মুক্তি পায়। এটি সে বছরের দ্বিতীয় সর্বোচ্চ ব্যবসাসফল চলচ্চিত্র। শোভন, শিপু, শান্তনু, টুইঙ্কেল, রিনি ও রাজিব এই চলচ্চিত্রে অভিনয়ের জন্য ২৬তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কার অর্জন করেন।  অভিনয়শিল্পীদল  সঙ্গীত চলচ্চিত্রটির সঙ্গীত পরিচালনা করেছেন শওকত আলী ইমন।  মূল্যায়ন বক্স অফিস বিচ্ছু বাহিনী ২০০১ সালে মুক্তিপ্রাপ্ত বাংলাদেশী চলচ্চিত্রগুলোর মধ্যে সুলতান-এর পর দ্বিতীয় সর্বোচ্চ ব্যবসাসফল চলচ্চিত্র।  পুরস্কার ও মনোনয়ন পুরস্কারবিভাগমনোনীতফলাফলসূত্র ২৬তম জাতীয় চলচ্চিত্র পুরস্কার শ্রেষ্ঠ শিশু শিল্পী শোভন, শিপু, শান্তনু, টুইঙ্কেল, রিনি ও রাজিব rowspan=3     তথ্যসূত্র  বহিঃসংযোগ      বিষয়শ্রেণী:২০০১-এর চলচ্চিত্র বিষয়শ্রেণী:২০০১-এর মারপিটধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:মাসুম পারভেজ রুবেল পরিচালিত চলচ্চিত্র বিষয়শ্রেণী:মাসুম পারভেজ রুবেলের চিত্রনাট্য সংবলিত চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র
কমনওয়েলথ গেমসে বাংলাদেশ এ পর্যন্ত ৮বার অংশগ্রহণ করেছে। ১৯৭৮ সালে এডমন্টনে অনুষ্ঠিত কমনওয়েলথ গেমস প্রতিযোগিতায় সর্বপ্রথম অংশগ্রহণ করে। ১৯৯০ সালের পূর্ব-পর্যন্ত দলটি আর অংশগ্রহণ করেনি। এরপর থেকে বাংলাদেশ পুনরায় নিয়মিতভাবে অংশগ্রহণ করে আসছে। এ পর্যন্ত বাংলাদেশ দল ৮বার কমনওয়েলথ গেমসে পদক লাভ করে। সবক’টি পদকই এসেছে শ্যুটিং বিষয়ে।   পদক তালিকা   প্রতিযোগিতা স্বর্ণ রৌপ্য ব্রোঞ্জ সর্বমোট ১৯৭৮ এডমন্টন  ০  ০  ০  ০ ১৯৮২ ব্রিসবেন  অংশগ্রহণ করেনি ১৯৮৬ এডিনবরা  অংশগ্রহণ করেনি ১৯৯০ অকল্যান্ড   ১  ০  ১  ২ ১৯৯৪ ভিক্টোরিয়া  ০  ০  ০  ০ ১৯৯৮ কুয়ালালামপুর  ০  ০  ০  ০ ২০০২ ম্যানচেস্টার  ১  ০  ০  ১ ২০০৬ মেলবোর্ন  ০  ১  ০  ১ ২০১০ নতুন দিল্লি  ০  ০  ১  ১ ২০১৪ গ্লাসগো  ০  ১  ০  ১ ২০১৮ গোল্ড কোস্ট  ০  ২  ০  ২ সর্বমোট  ২  ৪  ২  ৮   ক্রীড়া অনুযায়ী পদক  বাংলাদেশ শ্যুটিং (বন্দুক চালনা ক্রীড়া) ছাড়া অন্য কোন ক্রীড়া/বিভাগে পদক জিততে পারেনি।   পদক বিজয়ী  কমনওয়েলথ গেমসে বাংলাদেশের সবচেয়ে সফল পদকবিজয়ী ক্রীড়াবিদ হলো আসিফ হোসেন খান, যিনি একটি স্বর্ণ পদক, একটি রৌপ্য পদক ও একটি ব্রোজঞ্জ পদক জিতেছে। এছাডা আব্দুল্লাহ হেল বাকী তিনটি পদক জিতেছে।  পদকনামখেলাক্রীড়াবিষয়আতিকুর রহমানআব্দুস সাত্তার১৯৯০ অকল্যান্ড25px শ্যুটিংপুরুষদের এয়ার পিস্তল -জুটিআতিকুর রহমানআব্দুস সাত্তার১৯৯০ অকল্যান্ড25px শ্যুটিংপুরুষদের ফ্রি পিস্তল -জুটিআসিফ হোসেন খান২০০২ ম্যানচেস্টার25px শ্যুটিংপুরুষদের এয়ার রাইফেলআসিফ হোসেন খানঅঞ্জন কুমার সিংহ২০০৬ মেলবোর্ন25px শ্যুটিংপুরুষদের ১০ মিটার এয়ার রাইফেল -জুটিআবদুল্লাহ হেল বাকিআসিফ হোসেন খান২০১০ দিল্লি25px শ্যুটিংপুরুষদের ১০ মিটার এয়ার রাইফেল -জুটিআবদুল্লাহ হেল বাকি২০১৪ গ্লাসগো25px শ্যুটিংপুরুষদের ১০ মিটার এয়ার রাইফেলআবদুল্লাহ হেল বাকি২০১৮ গোল কোস্ট25px শ্যুটিংপুরুষদের ১০ মিটার এয়ার রাইফেলসাকিল আহমেদ২০১৮ গোল কোস্ট25px শ্যুটিংপুরুষদের ৫০ মিটার এয়ার পিস্তল   আরও দেখুন   কমনওয়েলথ অফ নেশনস  ২০১৪ কমনওয়েলথ গেমস  অলিম্পিক গেমসে বাংলাদেশ  বাংলাদেশ জাতীয় ক্রিকেট দল   বহিঃসংযোগ   দেশ অনুযায়ী অফিসিয়াল ফলাফল    বিষয়শ্রেণী:বাংলাদেশে ক্রীড়া বিষয়শ্রেণী:কমনওয়েলথ গেমসে দেশ
চিলমারীর অষ্টমীর স্নান ও মেলা কুড়িগ্রামের চিলমারী উপজেলার ব্রহ্মপুত্র নদের তীরে প্রতিবছর চৈত্রমাসের শুক্লপক্ষের অষ্টমী তিথিতে অনুষ্ঠিত হয়। ঐতিহ্যবাহী স্নান ও মেলা রাজারভিটা এলাকায় ব্রহ্মপুত্র নদের তীরে হয়। প্রায় ৪০০ বছর ধরে চৈত্র মাসের শুক্লপক্ষের অষ্টমী তিথিতে পুণ্যস্নান সম্পন্ন করেন সনাতন ধর্মাবলম্বীরা। চিলমারীর ব্রহ্মপুত্র নদের রাজারভিটা এলাকাটি তীর্থস্থান হিসেবে বিবেচনা করা হয়। প্রতিবছর লাখো পুণ্যার্থী ব্রহ্মপুত্রের তীরে জড়ো হন। প্রতিবেশী দেশগুলো থেকেও অনেক ভক্ত যোগদান করে।  স্নান উপলক্ষে চিলমারীতে ব্রহ্মপুত্রের তীরে কয়েক কিলোমিটার এলাকাজুড়ে পুণ্যার্থীরা অবস্থান করে। স্থানীয় প্রশাসন ব্রহ্মপুত্রের রমনা ঘাটের উত্তর দিক থেকে শুরু করে রাজারভিটা হয়ে রুকুনুদৌলা সরকারি প্রাথমিক বিদ্যালয় পর্যন্ত অষ্টমীর স্নান ঘাট হিসেবে নির্ধারণ করেছে। অষ্টমীর স্নান উপলক্ষে ঘাট এলাকায় মেলা বসে।   আরো পড়ুন    লাঙ্গলবন্দ  সিন্দুরমতি মেলা  কুম্ভমেলা, বিশ্বের বৃহত্তম শান্তিপূর্ণ সমাবেশ   তথ্যসূত্র    বহিঃসংযোগ    জাতীয় তথ্য বাতায়নে চিলমারীর অষ্টমীর স্নান   বিষয়শ্রেণী:বাংলাদেশের মেলা বিষয়শ্রেণী:কুড়িগ্রাম জেলা
১ কোর হচ্ছে পাকিস্তান সেনাবাহিনীর একটি কোর (কয়েকটি ডিভিশন মিলে তৈরি একটি কোর)। এই কোরটি ১৯৫৭ সালে তৈরি করা হয়। ইতিহাস ১৯৪৭ সালে ব্রিটিশ ভারতীয় সেনাবাহিনীর বিভাজনের পর পাকিস্তান সেনাবাহিনী খুব সামান্য সৈনিক এবং কর্মকর্তা নিয়ে গঠিত হয়েছিলো, ছিলো মাত্র পাঁচটি ডিভিশন (পূর্ব পাকিস্তানে একটি সহ মোট ছ'টি) এবং সেনাবাহিনীর মোট সদস্যসংখ্যা তখন মাত্র পঞ্চাশ হাজার জনের চেয়ে কিছু বেশি ছিলো। স্বাধীন পাকিস্তান রাষ্ট্রের প্রথম সেনাপ্রধান ব্রিটিশ জেনারেল স্যার ফ্র্যাঙ্ক মেসার্ভি পাকিস্তান সেনাবাহিনীর পুনর্গঠনের জন্য অনেক চিন্তাভাবনা করতে থাকেন যে কীভাবে সমগ্র পাকিস্তানের সেনাবাহিনীকে সম্প্রসারণ করা যায়; তিনি ভারতীয় সেনাবাহিনীর সঙ্গে ভবিষ্যৎ যুদ্ধের আশঙ্কা করছিলেন এবং সেজন্য পাকিস্তান সেনাবাহিনীর ৭ম, ৮ম, ৯ম, ১০ম এবং ১২তম ডিভিশনের (পশ্চিম পাকিস্তান) লোকবল বাড়ানোর কাজে মনোযোগ দিয়েছিলেন, পদাতিক রেজিমেন্ট সহ গোলন্দাজ, সাঁজোয়া এবং অন্যান্য আর্মস/সার্ভিসেসের জন্য জেনারেল মেসার্ভি অনেক নতুন রিক্রুট নেওয়ার ঘোষণা দেন, সেই সাথে পাকিস্তান মিলিটারি একাডেমীতে শুরু হয়ে যায় স্বাধীন পাকিস্তানের ক্যাডেট প্রশিক্ষণ।  ১৯৫১ সালে জেনারেল আইয়ুব খান পাকিস্তান সেনাবাহিনীর প্রধান হিসেবে দায়িত্বভার গ্রহণ করলে পাকিস্তান সেনাবাহিনীর জন্য ফিল্ড কোর বানানোর চিন্তা করেন যদিও পাকিস্তান সেনাবাহিনীর তখনো সত্যিকারের মত বড় ধরনের লোকবল তৈরি হয়নি; আইয়ুব পঞ্চাশের দশক জুড়ে পাকিস্তান সেনাবাহিনীতে নতুন নতুন ডিভিশন বানাতে থাকেন এবং ১৯৫৭ সালে ১৫তম পদাতিক ডিভিশন, ৮ম পদাতিক ডিভিশন এবং ১ম সাঁজোয়া ডিভিশন (পাকিস্তান সেনাবাহিনীর প্রথম পূর্ণাঙ্গ সাঁজোয়া ডিভিশন) নিয়ে তৈরি হয় ১ কোর এবং লেফটেন্যান্ট জেনারেল আজম খান কোর অধিনায়কের পদে বসেন। ১৯৬৫ সালের পাক-ভারত যুদ্ধে এই কোর অনেক ভালো দক্ষতা দেখায় লেঃ জেনারেল বখতিয়ার রানার অধীনে এবং ১৯৭১ সালের যুদ্ধে এই কোর ছিলো লেঃ জেনারেল এরশাদ আহমেদ খানের অধীনে। কোরটির সদর-দপ্তর প্রথমে পাঞ্জাব প্রদেশে ছিলো, পরে আজাদ-কাশ্মীর প্রদেশে স্থানান্তরিত হয়।  তথ্যসূত্র  বিষয়শ্রেণী:পাকিস্তান সেনাবাহিনীর কোর বিষয়শ্রেণী:১৯৫৭-এ পাকিস্তানে প্রতিষ্ঠিত
ম্যারি টমলিনসন (২৪ ফেব্রুয়ারি ১৮৯০ - ১০ এপ্রিল ১৯৭৫), যিনি মার্জরি মেইন নামে পরিচিতি, ছিলেন একজন মার্কিন চরিত্রাভিনেত্রী ও সঙ্গীতশিল্পী। হলিউডের ধ্রুপদী যুগের এই অভিনেত্রী ১৯৪০ ও ১৯৫০-এর দশকে মেট্রো-গোল্ডউইন-মেয়ারের চুক্তিবদ্ধ শিল্পী হিসেবে ও মা অ্যান্ড পা কেটল ধারাবাহিকের দশটি চলচ্চিত্রে মা কেটল চরিত্রে তার কাজের জন্য সর্বাধিক পরিচিত। তিনি ভডেভিল ও মঞ্চে অভিনয়ের মধ্য দিয়ে তার কর্মজীবন শুরু করেন এবং পরবর্তীকালে বেশ কিছু ধ্রুপদী চলচ্চিত্রে অভিনয় করেন, তন্মধ্যে রয়েছে ডেড এন্ড (১৯৩৭), দি উইমেন (১৯৩৯), ডার্ক কমান্ড (১৯৪০), দ্য শেফার্ড অব দ্য হিলস (১৯৪১), মিট মি ইন সেন্ট লুইস (১৯৪৪) এবং ফ্রেন্ডলি পারসুয়েশন (১৯৫৬)। তিনি দি এগ অ্যান্ড আই (১৯৪৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  প্রারম্ভিক জীবন মার্জরি মেইন ১৮৯০ সালের ২৪শে ফেব্রুয়ারি ইন্ডিয়ানা অঙ্গরাজ্যের ম্যারিয়ন কাউন্টির অ্যাক্টনে জন্মগ্রহণ করেন। তার প্রকৃত নাম ম্যারি টমলিনসন। তার পিতা রেভারেন্ড স্যামুয়েল জে. টমলিনসন এবং মাতা জেনি এল. (বিবাহপূর্ব ম্যাকগাফি)। তিনি তার পিতামাতার দ্বিতীয় সন্তান। তার মাতামহ ডাক্তার স্যামুয়েল ম্যাকগাফি অ্যাক্টনের চিকিৎসক ছিলেন, এবং তিনিই তার প্রসব করান।  টমলিনসনের তিন বছর বয়সে তারা সপরিবারে ইন্ডিয়ানাপোলিসে চলে যান, সেখানে তার পিতা হিলসাইড খ্রিষ্টান গির্জায় পাসটর (ভিন্নমতালম্বী গির্জার যাজক) ছিলেন। চার বছর পর তারা গোশেন ও পরে একহার্টে চলে যান। ১৯০০-এর দশকের শুরুর দিকে টমলিনসন পরিবার ফেয়ারল্যান্ডের নিকটবর্তী একটি খামারবাড়িতে বসতি গড়েন।  টীকা  তথ্যসূত্র  উৎস       বহিঃসংযোগ           Literature on Marjorie Main  বিষয়শ্রেণী:১৮৯০-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ইন্ডিয়ানার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন বেতার অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত
অ্যাক্রোজোম () হল শুক্রাণুর অগ্রভাগে অবস্থিত উৎসেচক পূর্ণ থলি, যা নিউক্লিয়াসকে ঢেকে রাখে। এর উৎসেচকগুলি (মূলত হায়ালুরনিডেজ, অ্যাক্রোসিন) ডিম্বাণুর প্রাচীর নষ্ট করে নিষেক ক্রিয়ায় সাহায্য করে। এটি গলগি বস্তুর পরিবর্তনের ফলে সৃষ্ট।  থাম্ব|400x400px|মানব শুক্রাণুর গঠন  এর গঠন অসম্পূর্ণ হলে গ্লোবোজুস্পার্মিয়া রোগ হয়, যাতে শুক্রাণুর মাথা গোলাকার হয় ও অ্যাক্রোজোম গঠন ঠিকমতো হয়না। ফলে পুরুষদের বন্ধ্যাত্ব দেখা দিতে পারে।   তথ্যসূত্র   বিষয়শ্রেণী:প্রাণীর প্রজননতন্ত্র বিষয়শ্রেণী:স্তন্যপায়ী পুং প্রজনন তন্ত্র বিষয়শ্রেণী:পুংরোগবিজ্ঞান
: displays an external link to a page for a person at PORT.hu. It is intended for use in the external links section of an article.   ব্যবহার  Unnamed parameters:      Named parameters:      Using Wikidata property :       Examples    ID in template  Usage in the article György Cserhalmi, with article name as link text:      Usage with name parameter as link text:      Output:    URLs:  http://port.hu/pls/pe/person.person?i_pers_id=  https://port.hu/jump/person-  https://port.hu/adatlap/szemely/cserhalmi-gyorgy/person-   ID in Wikidata  Usage in the article Csilla Tatár:       Output:   frameless |text-top |10px |alt=Edit this at Wikidata |link=https://www.wikidata.org/wiki/Q1317245#P2435 |Edit this at Wikidata  URLs:  http://port.hu/pls/pe/person.person?i_pers_id=  https://port.hu/jump/person-  https://port.hu/adatlap/szemely/tatar-csilla/person-   No ID in template or Wikidata  Usage:    Output:     আরও দেখুন   Template:PORT.hu film  বিষয়শ্রেণী:চলচ্চিত্র বহিঃসংযোগ টেমপ্লেট বিষয়শ্রেণী:টেলিভিশন বহিঃসংযোগ টেমপ্লেট বিষয়শ্রেণী:মানুষ ও ব্যক্তি বহিঃসংযোগ টেমপ্লেট বিষয়শ্রেণী:উইকিউপাত্ত ব্যবহারকৃত বহিঃসংযোগ টেমপ্লেট
মতলব দক্ষিণ থানা বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি থানা।   প্রতিষ্ঠাকাল  ১৮৫৮ খ্রিষ্টাব্দে তৎকালীন মতলব খাঁর হাট মতলবগঞ্জ থানা নামে আত্মপ্রকাশ করে। পরবর্তীতে মতলব উত্তর উপজেলা মতলব উপজেলা থেকে আলাদা করা হলে এ থানা মতলব দক্ষিণ থানা নামে পরিচিতি লাভ করে।   প্রশাসনিক এলাকাসমূহ  মতলব দক্ষিণ উপজেলার ২টি পৌরসভা ও ৫টি ইউনিয়নের প্রশাসনিক কার্যক্রম মতলব দক্ষিণ থানার আওতাধীন।  পৌরসভা:  নারায়ণপুর  মতলব  ইউনিয়নসমূহ:  ১নং নায়েরগাঁও উত্তর  ২নং নায়েরগাঁও দক্ষিণ  ৩নং খাদেরগাঁও  ৪নং নারায়ণপুর (নারায়ণপুর পৌরসভা প্রতিষ্ঠার ফলে ইউনিয়ন পরিষদ কার্যক্রম বর্তমানে বিলুপ্ত)  ৫নং উপাদী উত্তর  ৬নং উপাদী দক্ষিণ   আরও দেখুন   মতলব দক্ষিণ উপজেলা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর জেলার থানা বিষয়শ্রেণী:মতলব দক্ষিণ উপজেলা
সৌম্য স্বামীনাথন একজন ভারতীয় শিশু বিশেষজ্ঞ এবং ক্লিনিকাল সায়েন্টিস্ট যিনি টিউবারকুলোসিসে(যক্ষ্মা) তার কাজের জন্য পরিচিত।  ২০১৯ সালের ৭ই মার্চ থেকে তিনি বিশ্ব স্বাস্থ্য সংস্থার প্রধান বিজ্ঞানী হিসাবে কাজ করেছেন।  এর আগে ২০১৭ সালের ৩রা অক্টোবর তিনি বিশ্ব স্বাস্থ্য সংস্থায় মহাপরিচালক ড. টিড্রোস আডহানোম গিব্রেইয়াসাসের দ্বারা ডেপুটি ডিরেক্টর জেনারেল অব প্রোগ্রামস (ডিডিপি) পদে নিযুক্ত হন।. কর্মজীবনের শুরুতে তিনি, তিনি ভারতের স্বাস্থ্য ও পরিবার কল্যাণ মন্ত্রণালয়ের স্বাস্থ্য গবেষণা বিভাগের সচিব এবং পরবর্তীতে বায়োমেডিকাল গবেষণা প্রণয়ন, সমন্বয় ও উন্নয়নের জন্য ভারতে শীর্ষস্থানীয় সংস্থা ইন্ডিয়ান কাউন্সিল অফ বায়োমেডিকাল রিসার্চের মহাপরিচালক হিসেবে কাজ করেছেন।   শিক্ষা  স্বামীনাথন আর্মড ফোর্সেস মেডিকেল কলেজ  থেকে এম বি বি এস এবং অল ইন্ডিয়া ইনস্টিটিউট অব মেডিকেল সায়েন্সেস, নতুন দিল্লি থেকে এম. ডি ডিগ্রী লাভ করেন।তিনি পরবর্তীকালে লস এঞ্জেলেস-এ শিশু হাসপাতালে এবং কেক স্কুল অব মেডিসিন বিশ্ববিদ্যালয়ের সাউদার্ন ক্যালিফোর্নিয়া থেকে পেডিয়াট্রিক পালমোলজিতে এ  পোস্ট ডক্টরেট মেডিকেল ফেলোশিপ করেন  .   ব্যক্তিগত জীবন  সৌম্য স্বামীনাথন হলেন ভারতের "ভারতের সবুজ বিপ্লবের জনক" এম এস স্বামীনাথন এবং ভারতীয় শিক্ষাবিদ মিনা স্বামীনাথন এর কন্যা। সৌম্য্-র দুই বোন আছে, মধুরা স্বামীনাথন,যিনি কলকাতার ইন্ডিয়ান স্ট্যাটিস্টিকাল ইনস্টিটিউটের অর্থনীতির অধ্যাপক এবং নিত্য স্বামীনাথন, যিনি ইউনিভার্সিটি অফ ইষ্ট আঙ্গিলা তে 'লিঙ্গ বিশ্লেষণ" এবং উন্ন্যনের সিনিয়র লেকচারার।.  [না সাইটেশন দেওয়া]   পেশাদারী কর্মজীবন    সহকারিতা Neonatology এবং পেডিয়াট্রিক Pulmonology (1987 - 1989) এ শিশু হাসপাতাল এর লস অ্যাঞ্জেলেস, ইউনিভার্সিটি অফ সাউদার্ন ক্যালিফোর্নিয়া, মার্কিন যুক্তরাষ্ট্র.  রিসার্চ ফেলো (রেজিস্ট্রার) Dept of পেডিয়াট্রিক শ্বাস প্রশ্বাসের রোগ, University of Leicester, UK: 1989-1990.  সিনিয়র রিসার্চ অফিসার (অতিরিক্ত গবেষণা ক্যাডার), কার্ডিও মেডিসিন ইউনিট  উপরি সহযোগী ক্লিনিকাল অধ্যাপক, Dept. জন স্বাস্থ্য ও পরিবার মেডিসিন এ Tufts বিশ্ববিদ্যালয় স্কুল অব মেডিসিন  পরিচালক - ন্যাশনাল ইনস্টিটিউট ফর রিসার্চ ইন যক্ষ্মা   গবেষণা হাইলাইট    সৌম্য স্বামীনাথন ১৯৯২সালে চেন্নাইয়ে ন্যাশনাল ইনস্টিটিউট ফর রিসার্চ ইন টিউবারকুলোসিতে যোগদান করেন (পরে তার পরিচালক হন)। তিনি টিবি এবং টিবি / এইচআইভির বিভিন্ন দিক অধ্যয়নরত ক্লিনিকাল, পরীক্ষাগার এবং আচরণবিজ্ঞানীদের নিয়ে একটি বহু-শৃঙ্খলা গোষ্ঠী শুরু করেন।স্বামীনাথন তার সহকর্মীদের সাথে প্রথমবারের মতো টিবি নজরদারি এবং যত্নের জন্য আণবিক ডায়গনিস্টিকের বিবর্ধন করেন যাতে  চিকিতসার সুযোগ কম পাওয়া জনগণের কাছে এই চিকিতসার সুফল পৌছনো যায়। সম্প্রতি তিনি টিবি জিরো সিটি প্রজেক্টের অংশ যা স্থানীয় সরকার, প্রতিষ্ঠান এবং তৃণমূল সমিতিগুলির সাথে কাজ করে "অপসৃত দ্বীপপুঞ্জ" তৈরির লক্ষ্যে কাজ করে।.   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কোভিড-১৯ গবেষক বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:নারী শিশু বিশেষজ্ঞ বিষয়শ্রেণী:অখিল ভারতীয় আয়ুর্বিজ্ঞান সংস্থান, নয়া দিল্লির প্রাক্তন শিক্ষার্থী
মাধ্যমিক ও উচ্চ শিক্ষা বিভাগ বাংলাদেশ সরকারের মাধ্যমিক ও উচ্চশিক্ষার জন্য দায়বদ্ধ শিক্ষা মন্ত্রণালয়ের অধীনে অবস্থিত একটি বিভাগ। এটি বাংলাদেশের মাধ্যমিক ও উচ্চ শিক্ষার বিষয়ে সর্বোচ্চ নীতি নির্ধারণকারী সংস্থা। এটি ২৫২২৭ টি উচ্চ বিদ্যালয় এবং ৩৭ টি পাবলিক বিশ্ববিদ্যালয় এবং ৯২ টি বেসরকারী বিশ্ববিদ্যালয়গুলির তদারকি করার জন্য নিযুক্ত।   ইতিহাস  ৩০ নভেম্বর ২০১৬ তারিখে বাংলাদেশ সরকার শিক্ষা মন্ত্রণালয়কে দুটি বিভাগ—মাধ্যমিক ও উচ্চশিক্ষা বিভাগ এবং কারিগরি ও মাদ্রাসা শিক্ষা বিভাগে বিভক্ত করেছে।   অধীনস্থ দপ্তর/বিভাগসমূহ   বিশ্ববিদ্যালয় মঞ্জুরী কমিশন  বাংলাদেশ অ্যাক্রেডিটেশন কাউন্সিল  মাধ্যমিক ও উচ্চশিক্ষা অধিদপ্তর  জাতীয় শিক্ষা ব্যবস্থাপনা একাডেমি  শিক্ষা প্রকৌশল অধিদপ্তর  বাংলাদেশ শিক্ষা তথ্য ও পরিসংখ্যান ব্যুরো  পরিদর্শন ও নিরীক্ষা অধিদপ্তর  জাতীয় শিক্ষাক্রম ও পাঠ্যপুস্তক বোর্ড  বেসরকারি শিক্ষক নিবন্ধন ও প্রত্যয়ন কর্তৃপক্ষ  বাংলাদেশ জাতীয় ইউনেস্কো কমিশন  প্রধানমন্ত্রীর শিক্ষা সহায়তা ট্রাস্ট  আন্তর্জাতিক মাতৃভাষা ইনস্টিটিউট  বেসরকারী শিক্ষা প্রতিষ্ঠান শিক্ষক ও কর্মচারী অবসর সুবিধা বোর্ড  বেসরকারি শিক্ষা প্রতিষ্ঠান শিক্ষক ও কর্মচারী কল্যাণ ট্রাস্ট  মাধ্যমিক ও উচ্চ মাধ্যমিক শিক্ষা বোর্ড, ঢাকা  মাধ্যমিক ও উচ্চ মাধ্যমিক শিক্ষা বোর্ড, কুমিল্লা  মাধ্যমিক ও উচ্চ মাধ্যমিক শিক্ষা বোর্ড, দিনাজপুর  মাধ্যমিক ও উচ্চ মাধ্যমিক শিক্ষা বোর্ড, রাজশাহী  মাধ্যমিক ও উচ্চ মাধ্যমিক শিক্ষা বোর্ড, বরিশাল  মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম  মাধ্যমিক ও উচ্চ মাধ্যমিক শিক্ষা বোর্ড, সিলেট  মাধ্যমিক ও উচ্চ মাধ্যমিক শিক্ষা বোর্ড, যশোর  মাধ্যমিক ও উচ্চমাধ্যমিক শিক্ষা বোর্ড, ময়মনসিংহ  বাংলাদেশ স্কাউটস   তথ্যসূত্র   বিষয়শ্রেণী:শিক্ষা মন্ত্রণালয় (বাংলাদেশ) বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:২০১৬-এ প্রতিষ্ঠিত সরকারি সংস্থা বিষয়শ্রেণী:বাংলাদেশ সরকারের বিভাগ
সাব্বির আহমেদ, এসবিপি, ওএসপি, এসজিপি, এনডিসি, পিএসসি, বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল।   কর্মজীবন  বাংলাদেশের সশস্ত্র বাহিনী বিভাগের চিফ অফ জেনারেল স্টাফ হিসেবে দায়িত্ব পালন করেছেন। তিনি আর্মি ট্রেনিং এন্ড ডক্ট্রিন কম্যান্ডের (এআরটিডিওসি) জিওসি ছিলেন। দায়িত্ব পালন করেছেন চট্টগ্রামের ২৪তম পদাতিক বিভাগের জেনারেল অফিসার কমান্ডিং (জিওসি) হিসেবে। দায়িত্ব পালন করেন ৬৬তম পদাতিক বিভাগের জিওসি সহ সেনাবাহিনীর সদর দফতর সামরিক প্রশিক্ষণ অধিদফতরের সামরিক প্রশিক্ষণ পরিচালক (ডিএমটি) হিসেবেও।   তথ্যসূত্র   বহিঃসংযোগ    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে।https://prowrestling.net/site/2017/09/24/0924-powells-wwe-no-mercy-kickoff-show-coverage/ এটি নো মার্সি কালানুক্রমিকের অধীনে প্রচারিত ত্রয়োদশ অনুষ্ঠান ছিল। এই অনুষ্ঠানটি ২০১৭ সালের ২৪শে সেপ্টেম্বর তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে; যা ২০১৫ সালের হেল ইন এ সেলের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রোন স্ট্রোম্যানকে পরাজিত করেছে। অন্যান্য শীর্ষস্থানীয় ম্যাচে, ডিন অ্যামব্রোজ ও সেথ রলিন্স ডাব্লিউডাব্লিউই র ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে সিজারো ও শেইমাসকে এবং একক ম্যাচে রোমান রেইন্স জন সিনাকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র-এ প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের সেপ্টেম্বর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল। ২০০৯ সালে নো মার্সি বন্ধ করা হয়েছিল, তবে ব্র্যান্ড সম্প্রসারণ পুনরায় প্রবর্তনের পর ২০১৬ সালের অক্টোবর মাসে নো মার্সি পুনরুদ্ধার করা হয়েছিল।  ২০১৭ সালের এই অনুষ্ঠানটি নো মার্সি কালানুক্রমিকের ত্রয়োদশ অনুষ্ঠান ছিল, যা ২৪শে সেপ্টেম্বর তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১৭ নো মার্সি নো মার্সি বিষয়শ্রেণী:সেপ্টেম্বর ২০১৭-এ মার্কিন যুক্তরাষ্ট্রে ঘটনা বিষয়শ্রেণী:২০১৭-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:লস অ্যাঞ্জেলেসে পেশাদার কুস্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  Aishik Rehman (আলাপ) ১৭:৩৪, ১৩ জুলাই ২০২৪ (ইউটিসি) সিমলাপাল মঙ্গলময়ী বালিকা বিদ্যামন্দির   – (অপসারণের প্রস্তাবনা দেখুনলগ দেখুন) () উল্লেখযোগ্য নয় ইউনুছ মিঞা (আলাপ) ০৭:৩৯, ১৩ জুলাই ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।